फिल्म ‘‘शहर मसीहा नहीं’’ के मुख्य अभिनेता राजन सहाय ने अपनी फिल्म को मकसदपूर्ण फिल्म बताते हुए ‘‘सरिता’’ पत्रिका से कहा- ‘‘वास्तव में बिहार से भागकर मुंबई आने के बाद मुंबई, दिल्ली के अलावा मैं कई शहरों में गया हूं. विदेश भी गया हूं. तमाम लोगों से मेरी बातचीत होती रही है. मैंने महसूस किया कि हर कोई बिहार व बिहार के लोगों को नीची नजरों से ही देखता है. हमने फिल्म में कहा है कि बिहार भी भारत का ही हिस्सा है. बिहार में भी अच्छे लोग बसते हैं. चाणक्य, डॉक्टर राजेन्द्र प्रसाद भी बिहार से थे. तमाम बड़े बड़े धर्म गुरू व आई ए एस आफिसर बिहार से रहे हैं. इस फिल्म में एक संदेश है कि हम सब पहले भारतीय हैं, फिर बिहारी या उत्तर भारतीय या महाराष्ट्यिन. फिल्म देखने के बाद लोगों को यह संदेश मिलता है हमें बिहार के लोगों को भी अपना भाई ही समझना चाहिए.’’